L 37/18
LT
Europos Sąjungos oficialusis leidinys
2022 2 18
(12)
Lenkija pranešė Komisijai apie pasiutligės viruso infekcijos protrūkius keliuose Mazovijos ir Švento Kryžiaus vaivadijų regionuose, kurie šiuo metu įtraukti į Įgyvendinimo reglamento (ES) 2021/620 III priedo I dalies sąrašą kaip zonos, kurioms suteiktas neužkrėstos teritorijos statusas.
Todėl paveikti regionai turėtų būti išbraukti iš to sąrašo, o tos valstybės narės įrašas tame sąraše turėtų būti atitinkamai iš dalies pakeistas;
(13)
Lenkija ir Rumunija pateikė Komisijai paraiškas patvirtinti jų pasiutligės viruso infekcijos likvidavimo programas.
Komisijai atlikus vertinimą nustatyta, kad tos paraiškos atitinka Deleguotojo reglamento (ES) 2020/689 II dalies 2 skyriuje nustatytus likvidavimo programų patvirtinimo kriterijus.
Todėl valstybės narės arba jų zonos, kuriose taikomos tos likvidavimo programos, turėtų būti įtrauktos į Įgyvendinimo reglamento (ES) 2021/620 III priedo II dalies sąrašą kaip turinčios patvirtintą pasiutligės viruso infekcijos programą;
(14)
dėl GVD infekcijos Austrija, Suomija ir Švedija pateikė Komisijai informacijos, kuria įrodoma, kad visoje šių šalių teritorijoje tenkinamos GVD neužkrėstos teritorijos statuso pripažinimo sąlygos, nustatytos Deleguotajame reglamente (ES) 2020/689.
Be to, Vokietija pateikė Komisijai informacijos, kuria įrodoma, kad tam tikrose jos teritorijos zonose tenkinamos GVD neužkrėstos teritorijos statuso pripažinimo sąlygos.
Vokietija taip pat pateikė Komisijai paraiškas patvirtinti kitoms jos teritorijos zonoms skirtas likvidavimo programas.
Komisijai atlikus vertinimą nustatyta, kad tos paraiškos atitinkamai atitinka Deleguotojo reglamento (ES) 2020/689 II dalies 2 skyriuje nustatytus GVD neužkrėstos teritorijos statuso suteikimo arba GVD likvidavimo programų patvirtinimo kriterijus.
Todėl tos valstybės narės arba jų zonos turėtų būti įtrauktos į atitinkamus Įgyvendinimo reglamento (ES) 2021/620 VII priedo sąrašus kaip turinčios, atitinkamai, GVD neužkrėstos teritorijos statusą arba patvirtintą GVD likvidavimo programą;
(15)
Ispanija pranešė Komisijai apie MLV 4 serotipo infekcijos protrūkius Kastilijos-La Mančos autonominėje srityje, kurie paveikė Penjarojos-Pueblonuevo, Hinochosa del Dukės (Pedročesas II), Posoblanko (Pedročesas I), Kordobos Viljanuevos (Pedročesas III), Montoro (Aukštutinis Gvadalkivyras), Anducharo ir Linareso regionus Andalūzijos autonominėje srityje, Almadeno, Almodovar del Kampo ir Pjedrabuenos regionus Kastilijos-La Mančos autonominėje srityje, taip pat Badachoso provinciją ir Korijos, Alkantaros Valensijos, Kasereso, Truchiljo ir Logrosano (Sorita) regionus Estremadūros autonominėje srityje.
Visi šie paveikti regionai, esantys atitinkamai Andalūzijos autonominėje srityje, Estremadūros autonominėje srityje ir Kastilijos-La Mančos autonominėje srityje, šiuo metu įtraukti į Įgyvendinimo reglamento (ES) 2021/620 VIII priedo I dalies sąrašą kaip zonos, kurioms suteiktas MLV infekcija neužkrėstos teritorijos statusas.
Tiems regionams suteiktas MLV infekcija neužkrėstos teritorijos statusas turėtų būti panaikintas, o Ispanijai skirtas įrašas tame sąraše turėtų būti atitinkamai iš dalies pakeistas;
(16)
be to, Portugalija pranešė Komisijai apie MLV 4 serotipo infekcijos protrūkius Kastelo Branko ir Setubalio rajonuose.
Kadangi Kastelo Branko ir Setubalio rajonai, kaip Portugalijos dalis, yra į Įgyvendinimo reglamento (ES) 2021/620 VIII priedo I dalies sąrašą įtrauktose zonose, kurioms suteiktas neužkrėstos teritorijos statusas, jų MLV infekcija neužkrėstos teritorijos statusas turėtų būti panaikintas, o Portugalijai skirtas įrašas tame sąraše turėtų būti atitinkamai iš dalies pakeistas;
(17)
be to, Ispanija pateikė Komisijai paraišką patvirtinti savanorišką MLV infekcijos likvidavimo programą.
Komisijai atlikus vertinimą nustatyta, kad ta paraiška atitinka Deleguotojo reglamento (ES) 2020/689 II dalies 2 skyriuje nustatytus kriterijus.
Todėl zonos, kuriose taikoma ta likvidavimo programa, turėtų būti įtrauktos į Įgyvendinimo reglamento (ES) 2021/620 VIII priedo II dalies sąrašą kaip turinčios patvirtintą MLV infekcijos likvidavimo programą;
(18)
Danija pranešė Komisijai, kad vandens gyvūnų liga infekcine hematopoetine nekroze (IHN) neužkrėstos teritorijos statuso išlaikymo sąlygos visoje jos teritorijoje nebetenkinamos.
Danija yra įtraukta į Įgyvendinimo reglamento (ES) 2021/620 XIII priedo I dalies sąrašą.
Todėl iš to sąrašo turėtų būti išbrauktas Danijai skirtas įrašas;